Kapaszkodik a New York Knicks
Nem jött össze a zsinórbeli hatodik győzelem a Bullsnak, nehezen nyert a San Antonio.
Úgy tűnik, kezd magára találni a New York Knicks csapata az észak-amerikai kosárlabda-bajnokságban (NBA). A Knicks legutóbbi négy meccsét megnyerte, legutóbbi ellenfele pedig a nyugati főcsoportban előkelő helyen álló Phoenix Suns volt.

Az utolsó negyedre hiába érkezett hét pontos előnnyel a New York, végül hosszabítás lett a vége, amelyet azért megnyertek a hazaiak. A Knicks nyerőembere szokás szerint Carmelo Anthony volt, aki 29 ponttal terhelte az ellenfél kosarát.

Keleten rangadót veszített a Chicago Bulls. A bikák öt nyert meccs után kaptak ki a közvetlen rivális Washington Wizards-tól.

A San Antonio Spurs a vártnál nehezebben nyert a New Orleans Pelicans vendégeként. A Spurs legjobbja a 27 pontig jutó Tony Parker volt.

A Dallas már ez első félidőben eldöntötte az Orlando elleni párharcot, a nap leg pontgazdagabb meccsén a Utah Jazz otthon intézte el a Denvert.

Eredmények – NBA, alapszakasz

New York Knicks – Phoenix Suns 98-96 – hosszabítás után
Chicago Bulls – Washington Wizards 88-102
New Orlenas Pelicans – San Antonio Spurs 95-101
Dallas Mavericks – Orlando Magic 107-88
Utah Jazz – Denver Nuggets 118-103
Boston Celtics – Houston Rockets 92-104
Toronto Raptors – Milwaukee Bucks 116-94
Sport